ไทคอนลุยตั้งบริษัทย่อยที่จีน
หวังรองรับการขยายธุรกิจในจีน ด้วยทุนจดทะเบียน&nbsp; 2 ล้านเหรียญสหรัฐ&nbsp;&nbsp;
17 ส.ค. 2553

หวังรองรับการขยายธุรกิจในจีน ด้วยทุนจดทะเบียน  2 ล้านเหรียญสหรัฐ  
นายสมศักดิ์ ไชยพร ผู้จัดการทั่วไป บริษัท ไทคอน อินดัสเทรียล คอนเน็คชั่น (TICON) ผู้ประกอบการธุรกิจขายและให้เช่าโรงงานและคลังสินค้า เปิดเผยว่า บริษัทได้จัดตั้งบริษัทย่อย 1 แห่งในประเทศจีน คือ Shanghai TICON Investment Management เพื่อรองรับการขยายธุรกิจในประเทศจีน ด้วยทุนจดทะเบียน 2 ล้านเหรียญสหรัฐ  โดยบริษัทถือหุ้นในสัดส่วน 100 %
ทั้งนี้ บริษัทได้ชำระทุนในบริษัทย่อยครั้งแรกเป็นจำนวน 4 แสนเหรียญสหรัฐ เมื่อวันที่ 16 ส.ค. ที่ผ่านมา
อย่างไรก็ดี ก่อนหน้านี้ นายวีรพันธ์ พูลเกษ กรรมการผู้จัดการ เปิดเผยว่า ปี 2553 คาดว่ารายได้บริษัทจะอยู่ที่ 2,800 ล้านบาท หรือโตขึ้นจากปีก่อน 15 % ที่ 2,529 ล้านบาท แบ่งเป็น รายได้ค่าเช่า 900 ล้านบาท ปีก่อนทำได้ 810 ล้านบาท รายได้จากการขายโรงงานเป็นสินทรัพย์ของกองทุน TFUND เพิ่มเติมอีก 1,800 ล้านบาท ปีก่อนอยู่ที่ 1,500 ล้านบาท และรายได้จากการบริหารกองทุนอสังหาฯ อีก 100 ล้านบาท ปีก่อนทำได้ 80 ล้านบาท
ขณะที่คาดว่ากำไรสุทธิจะโตขึ้น 20 % จากปีก่อนทำได้ 653 ล้านบาท และอัตรากำไรสุทธิจะเพิ่มขึ้นเป็น 30 % จากปีก่อน 28 % เพราะมีปัจจัยบวกจากการขยายกองทุน TFUND และการฟื้นตัวของภาวะเศรษฐกิจ ซึ่งทำให้ลูกค้านิยมเช่าพื้นที่มากกว่าลงทุนซื้อโรงงาน ทำให้ส่งผลดีกับบริษัทเพราะการให้เช่ามีมาร์จินดีกว่าการขาย